hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy ko hy hy hy hy hy en en hy en hy hy fa en en en hy hy hy hy hy hy hy hy hy hy hy es hy hy hy hy bn hy hy hy hy hy hy hy hy hy hy hy hy hy hy hy
ՄԱԳԱՂԱԹ.AM Հայի սրտով հավերժախոս Սարոյանը - ՄԱԳԱՂԱԹ.AM
— Top Menu —Home Թարգմանություն Ուսանողական անկյուն Օնլայն վաճառք Տեսադարան
— Main Menu —Գլխավոր - Իրադարձություն - Հարցազրույցներ - Մշակութային անցուդարձ - Տեղեկատվություն - Հասարակություն Մշակույթ - Արձակ - Կինո - Թատրոն - Մանրանկարչություն - Պար - Լուսանկարչություն - Պոեզիա - Հայկական գորգագործություն - Խեցեգործություն - էպոս - Կրոն - Տարազներ - Տոն - Քանդակագործություն Գիտական հոդվածներ - Աստվածաբանություն - Բանասիրություն - Գրականագիտություն - Երաժշտագիտություն - Լեզվաբանույթյուն - Ծիսագիտություն - Հոգեբանություն - Մանկավարժություն - Պատմաբանություն - Փիլիսոփայություն Հետադարձ հայացք - Կենսագրականներ - Հուշեր - Նամականի - Մեր մեծերը Հուշակոթողներ - Թանգարաններ - Տաճարներ - Տուն-թանգարաններ - Քարանձավներ Օնլայն վաճառք Տեսադարան
Անկախությունը Հայաստա՛նն է՝ Արցախ աշխարհով
ԱՐՄԵՆՈՒՀԻ ՍԻՍՅԱՆ. Հերոս զինվորի շիրիմի առջև
Հասմիկ Սարգսյան. Կուզեի տեսնել ուսուցանողին՝ որպես զինյալի
Վրեժ Սարուխանյան. Փակի՛ր աչքերս, գիշե՛ր…
Տողերիս հեղինակը երջանկություն է ունեցել գոնե հպանցիկ շփվելու Սարոյանի հետ:
Սիրով թանկագին մասունքի պես պահում եմ այն ծոցատետրն ու գրիչը, որին Սարոյանի ձեռքն է դիպել:
1978 թ. հոկտեմբերի 16-ին Երևանի պետական համալսարանի դահլիճը նման էր աշխույժ մեղվափեթակի: Սարոյանի ոգին ու ձայնն էր տիրաբար թևում դահլիճում: Հպարտությամբ էր խոսում ճշմարիտ հայերի ոգեղեն հարստությունների` խղճի, ազնվության, խիզախության, մաքրության ու բարության մասին: Ուսանողներին նա իր մտերիմ բարեկամները համարեց, մանավանդ որ «ինքս ալ երիտասարդ կզգամ ինձի…»:
— Ձեր ամենաբարձր գրական հաճույքը,-հարցրին:
— Աղվոր գիրք կարդալը,-պատասխանեց:
Իր գրական ազդեցությունների և համակրությունների մասին տրված հարցերին պատասխանելիս նշեց Մարկ Տվենին, Դիկենսին, Ջեկ Լոնդոնին, Մոպասանին, Ուոլթ Ուիթմենին, Ջոյսին, Չեխովին, Գոգոլին:
-Իսկ Շեքսպիր ու Տոլստոյ հետս կլինեն մինչև կյանքիս վերջը: Շատ ընդգծված ասաց նաև, որ «աշխարհը պիտի Նարեկացի իմանա…»:
-Դուք հավատո՞ւմ եք Աստծո գոյությանը:
-Շատ կուզեի, որ աստված ըլլար,-ասաց, ձեռքերը վերև կարկառելով: Ես նրան կուզեմ մարդկանց շարքին մեջ տեսնիլ: Ու թե հանդիպեմ անոր, կըսեմ` «Բարև»:
Վերջում ուսանող երիտասարդներին պատգամեց` երբեք չենթարկվեք հուսահատությանն ու հիասթափությանը:
Քիչ անց ռեկտորատում հյուրընկալեցին Սարոյանին: Չուզեցի ձեռքից բաց թողնել բարեպատեհ առիթը և ինքս էլ ծանոթ լրագրողների հետ ներս մտա:
Այստեղ դրության տերը կրկին Սարոյանն էր: Հրճվալի աղմուկով էլ լցվել ընդարձակ սրահը: Մանկան պես բերկրում էր Սարոյանը: Մեծ ախորժակով էր ճաշակում «հիանալի, պատվական» գինին ու մրգերը, այնպիսի ախորժակով, որ «աստվածն էլ տեսնի, զարմանա»: Աշխույժ, սրամիտ պատասխաններ էր տալիս իրեն շրջապատող պրոֆեսորների հարցերին, մակագրում նրանց ներկայացրած գրքերը:
Սեղանից բաժանվելիս, մանկական անհոգությամբ, նա այդ պատկառելի մարդը, բոլոր գրպանները լցրեց շողշողուն տանձերով ու խնձորներով, ասելով.
— Է՞, ես ձեզի նման չեմ ամչնար:
Համալսարանի միջանցքով քայլում էր բոլորից արագ: Ու կրկին, կրկին տիրաբար որոտում էր նրա թավ ձայնը:
Ելքի մոտ մի տարիքավոր մարդ Սարոյանին հարցրեց, թե ճի՞շտ է, որ տեսել է զորավար Անդրանիկին:
-Այո, Ամերիկա սրճարանին մեջ նստած եմ: Սափրիչին մոտ ալ: Այն ատեն 14-15 տարեկան էի: Հետը զրուցել եմ: Զորավոր մարդ էր Անդրանիկ, սակայն կցավիմ, որ տխուր էր, քանզի հարցերուն միշտ լուրջ կպատասխաներ: Անդրանիկին մասին գրություն ունիմ:
Ես խնդրեցի ինքնագիր թողնել ծոցատետրում: Սիրով կատարեց: Մի ուսանողուհի մոտեցավ, խնդրեց, որ Սարոյանը մակագրի հենց պայուսակի վրա: Սարոյանի ամերիկյան նրբագեղ գրիչը առաջին իսկ տառի վրա թաղվեց պայուսակի փափուկ կաշվի մեջ և որքան էլ փորձեց, այլևս առաջ չգնաց: Ես գրողին մեկնեցի իմ խորհրդային արտադրության կոպիտ ու հասարակ «երեք կոպեկանոց» գրիչը: Իմ գրիչը Սարոյանի ձեռքում ակոսելով այնպես սահուն գրեց, որ գրողը բարձրաձայնեց հիացմունքը:
-Օ, սա ինչ աղվոր գրիչ է,-ասաց ու վերադարձրեց ինձ, իսկ պայուսակը` աղջկան:
— Հիմա իմն է աշխարհի թանկ պայուսակը,-հուզված բացականչեց ուսանողուհին:
-Աղվոր աղջիկս, անունդ ի՞նչ է, հո՞ս կսովրիս: Անգլերեն: Ու սկսեցին խոսել անգլերենով:
-Հավնեցա քո անգլերեն, բայց խոսինք մեր մայրենի հայերենով: Ապա.
-Անուշ աղջիկս, հոր իրավունքով կուզիմ համբուրել այտդ… -Խնդրեմ,-ասաց աղջիկը սիրահոժար: Սարոյանը համբուրեց աղջկա այտերն ու ներողություն խնդրեց, որ «սա բեղեր քիչ մը կխանգարին»:
Շրջապատողներս ցնցված և հիացած էինք «մեծ երեխայի» հոգեկան այդ զեղումից: Աղջիկը վերջում, իր հերթին զգացված համբուրեց Սարոյանի աջ ձեռքը:
— Օհ, – զարմանքով նայեց շուրջը,- Հայաստանի մեջ ալ վարդապետ եղանք:
Մեքենա նստելուց առաջ Սարոյանին մոտեցավ բանաստեղծ Գևորգ Էմինը, ասաց.
-Պարոն Սարոյան, այս երիտասարդները պոլիտեխնիկ քոլեջից (ինստիտուտից) են: Ձեզ հրավիրում են իրենց մոտ հանդիպման: Պոլիտեխնիկը իմ քոլեջն է: Հետո, պարոն Սարոյան, սրանք կարգին, լուրջ մարդիկ, ինժեներներ են, էս համալսարանի բանասերների նման զավզակ չեն:
-Ես մարդու զեվզեկը կսիրեմ:
«Փնտրիր բարին ամենուրեք… արթնացրու առաքինություն, ու սրտում էլ որ աշխարհի սարսափներից ու ամոթից գաղտնի ու տրտում թաքնվելիս լինի… Եվ քանի ապրում ես… ոչ մի բան չավելացնես աշխարհի աղետներին ու տխրությանը, այլ ժպտա կեցության անծայր խնդության ու գաղտնիքի հանդեպ»: Սարոյանի խոսքերն են:
Գեղարվեստական ճշմարտությամբ, վեհ մարդասիրությամբ ոգեշնչված, լույսով է լցված նրա վիթխարածավալ գրականությունը, որով էլ Մեծ Հայը շարունակելու է ժպտալ «Կեցության անծայր խնդության ու գաղտնիքի հանդեպ», հավերժի ու անմահության հանդեպ:
Աղբյուրը՝ Լուսինե Զաքարյան Lousine Zaqaryan ֆեյսբուկյան էջ
Նար Հովհաննիսյանը՝ Գոհար Գասպարյանի մասին
«Գիտեի, որ ամեն ինչից կարող եմ մահանալ, բայց չէի պատկերացնում, որ կմեռնեմ սովից». Համո Սահյան
Leave a Reply Չեղարկել պատասխանը
Save my name, email, and website in this browser for the next time I comment.
Մահացել է քանդակագործ Շավարշ Հովհաննիսյանը
Գրականության դարակներին ադամանդներ ու ուլունքներ շարերով դասավորած. ՎԱՀԱԳՆ ԴԱՎԹՅԱՆ
Անկախությունը Հայաստա՛նն է՝ Արցախ աշխարհով
Հրաչուհի Փալանդուզյան. ԱԶԳԱՅԻՆ ԾՐԱԳԻՐ
ՀԻՇԵ՛Ք, ԲԱԶԿԻ ԶՈՐՈՒԹՅՈՒՆԸ ԲՌՈՒՆՑՔԻ ՄԵՋ Է:
Հնագետները Եգիպտոսում Լեւոն Բ թագավորի ժամանակաշրջանի հայկական մետաղադրամ են հայտնաբերել
Ճախրանքդ մնաց անավարտ, սյունյաց բազե
ԳԱՐԵԳԻՆ ՆԺԴԵՀ. չպղծված ֆիլմ
Մահացել է քանդակագործ Շավարշ Հովհաննիսյանը
Գրականության դարակներին ադամանդներ ու ուլունքներ շարերով դասավորած. ՎԱՀԱԳՆ ԴԱՎԹՅԱՆ
[:Ar] Վերջին նյութերը [:ru]CBeжиe зaпиcи[:en]Last Posts
Մահացել է քանդակագործ Շավարշ Հովհաննիսյանը
Գրականության դարակներին ադամանդներ ու ուլունքներ շարերով դասավորած. ՎԱՀԱԳՆ ԴԱՎԹՅԱՆ
Անկախությունը Հայաստա՛նն է՝ Արցախ աշխարհով
[:Ar] Բանալի բառեր [:ru]MeTkи[:en]TAGS
communication education green power health life life style natural network night life power study technology EpBaHд Koчap Ալեքսանդր Շիրվանզադե «Հուշեր» Ակսել Բակունց Անահիտ Վարդանանց Անրի Վերնոյ «Մայրիկ» Արմեն Մարտիրոսյան «Մազե կամուրջ» Գայանե Փայտյան Գրիգոր Նազարյան Դավիթ Մուրադյան Դավիթ Վանյան Եղիշե Չարենց Զուխրա Երվանդյան Էդուարդ Արծրունյան Լեզվաոճական ուղեցույց Լուսինե Զաքարյան Կարինե Ավագյան Հայկ Խաչատրյան «Սոսյաց անտառ» Հասմիկ Պողոսյան Հասմիկ Սարգսյան Հենրիկ Հովհաննիսյան Հրաչուհի Փալանդուզյան Մարտիրոս Սարյան Պարույր Սևակ Սամվել Խալաթյան Սոս Սարգսյան Սուրեն Աղաբաբյան Վահրամ Փափազյան Վայոց ձոր Վարուժան Խաստուր Վրեժ Սարուխանյան Րաֆֆի «Հրապարակախոսություններ Օհան Դուրյան հոդվածներ»
Մայակովսկի, Ջեկ Լոնդոն, Հեմինգուեյ. ամաչկոտ տղամարդիկ:Հեղինակ՝ Աղասի Այվազյան: | Մարգարիտ Սարգսյան՝ Մայակովսկի, Ջեկ Լոնդոն, Հեմինգուեյ. ամաչկոտ տղամարդիկ գրառման
Հայկ՝ Մենք կարոտ էինք սիրտը թունդ հանող, մշակութային կյանքի ծարավը հագեցնող նորարարության. Օհան Դուրյան գրառման
ՄԱԳԱՂԱԹ.AM » Հեռուստատեսությունը կուլ է գնում ինտերնետին, վերարտադրում այն, ինչ ինտերնետում է՝ The third reality and the destiny of CinemaTpeTbя peaлbHocTb и cyдbбa kиHoԵրրորդ իրականություն և կինոյի ճակատագիրը գրառման
ՄԱԳԱՂԱԹ.AM » Խոհ աշխարհի վերջից առաջ՝ Հանճարի և անճարի գուգահեռականներում գրառման
ՄԱԳԱՂԱԹ.AM » «Նա ոչինչ չասաց սարդերի մասին, որ բույն էին դրել հենց իր` հոգևոր հոր գրպաններում ու երակներում». Արմեն Մարտիրոսյան՝ Արմեն Մարտիրոսյան. «Սարդոստայնը տների պատերի միջով, եկեղեցիների խորաններով բարձրացավ զանգակատների գմբեթները» գրառման
© 2013 Magaghat.am Բոլոր իրավունքները պաշտպանված են: Մեջբերումներ անելիս հղումը magaghat.am-ին պարտադիր է:Սույն կայքի բոլոր լրատվական հրապարակումները անհատական օգտագործման համար են։ Տեղեկատվություն տարածող այլ միջոցներում սույն կայքի հրապարակումների (մասնակի կամ ամբողջական) վերահրապարկման համար անհրաժեշտ է magaghat.am ադմինիստրատորի թույլտվությունը։ Խախտում թույլ տված անձինք կենթարկվեն պատասխանատվության օրենքով սահմանված կարգով։ Կապ` Արման Հովհաննիսյան 055065023 magaghat.am@gmail.com